Title: ประกาศ ก.พ.อ. เรื่อง มาตรฐานการบรรจุบุคคลเข้ารับราชการเป็นข้าราชการพลเรือน ในสถาบันอุดมศึกษาโดยวิธีการสอบแข่งขันหรือการคัดเลือก

ประกาศ ก

ประกาศ
ก.พ.อ.
เรื่อง
มาตรฐานการบรรจุบุคคลเข้ารับราชการเป็นข้าราชการพลเรือน
ในสถาบันอุดมศึกษาโดยวิธีการสอบแข่งขันหรือการคัดเลือก[๑]

อาศัยอำนาจตามความในมาตรา
๑๔ (๓) และมาตรา ๒๒ แห่งพระราชบัญญัติระเบียบข้าราชการพลเรือนในสถาบันอุดมศึกษา
พ.ศ. ๒๕๔๗ ก.พ.อ. จึงกำหนดหลักเกณฑ์
วิธีการและเงื่อนไขเพื่อเป็นมาตรฐานให้สภาสถาบันอุดมศึกษาออกข้อบังคับการบรรจุบุคคลเข้ารับราชการเป็นข้าราชการพลเรือนในสถาบันอุดมศึกษา
โดยวิธีการสอบแข่งขันหรือการคัดเลือกไว้ ดังต่อไปนี้

ข้อ ๑  การบรรจุบุคคลเข้ารับราชการเป็นข้าราชการพลเรือนในสถาบันอุดมศึกษาให้ใช้วิธีการสอบแข่งขัน
เว้นแต่มีเหตุพิเศษดังต่อไปนี้จะใช้วิธีการคัดเลือกก็ได้
(๑) กรณีการบรรจุและแต่งตั้งผู้ได้รับทุนการศึกษา
(๒)
กรณีการบรรจุและแต่งตั้งผู้สำเร็จการศึกษาในสาขาวิชาชีพและในระดับคุณวุฒิที่ขาดแคลนตามที่สภาสถาบันอุดมศึกษากำหนด
(๓) กรณีการบรรจุและแต่งตั้งผู้มีความรู้ความสามารถพิเศษ
(๔) กรณีอื่นตามที่สภาสถาบันอุดมศึกษากำหนด

ข้อ ๒  สถาบันอุดมศึกษาต้องประกาศหลักสูตร
วิธีการสอบแข่งขันหรือการคัดเลือกเกณฑ์การตัดสิน การขึ้นบัญชีและการยกเลิกบัญชี
ให้ประชาชนทราบล่วงหน้าในเวลาอันควร

ข้อ ๓  การสอบแข่งขันหรือการคัดเลือกต้องดำเนินการโดยองค์คณะบุคคล

ประกาศ ณ วันที่ ๓๑
มกราคม พ.ศ. ๒๕๕๐
วิจิตร  ศรีสอ้าน
รัฐมนตรีว่าการกระทรวงศึกษาธิการ
ประธาน ก.พ.อ.

ปริญสินีย์/ผู้จัดทำ
๒ กุมภาพันธ์ ๒๕๕๔
คุณากร/ผู้ตรวจ
๑๘ สิงหาคม ๒๕๕๔

[๑] ราชกิจจานุเบกษา
เล่ม ๑๒๔/ตอนพิเศษ ๑๘ ง/หน้า ๔๑/๑๖ กุมภาพันธ์ ๒๕๕๐